14. Pridelava opija za medicinske namene v Afganistanu (glasovanje)
- Poročilo gospoda Cappata)
Pred glasovanjem.
José Ignacio Salafranca Sánchez-Neyra
(ES) Gospod predsednik, pred začetkom glasovanja o poročilu gospoda Cappata bi rad pojasnil Parlamentu, da je v španski različici prišlo do napake: v odstavku 1(b) je v predzadnji vrstici zapisano "izvajanje pilotnih projektov", medtem ko se prava različica, ki je angleška, glasi "iskanje možnosti".
Predsednik
Hvala, ker ste tako natančno pregledali besedilo. To bomo seveda popravili.
- Pred glasovanjem o predlogu spremembe 4.
Marco Cappato  
poročevalec. - (IT) Gospod predsednik, gospe in gospodje, na začetku vam oprostim, ker ste napačno izgovorili moje ime, in drugič, v zvezi s predlogom spremembe 4 predlagam, da se ohrani le tako imenovani vsebinski del predloga spremembe, tj. le prvi del.
- "ker je v skladu s poročilom Mednarodnega nadzornega sveta za droge na svetu presežek ponudbe opiatov za medicinske namene",
(IT) - Gospod predsednik, gospe in gospodje, predlog spremembe se mora tu končati; če ni nobenih ugovorov, bomo to sprejeli.
(Ustni predlog spremembe je bil sprejet.)
- Pred glasovanjem o predlogu spremembe 5.
Marco Cappato  
poročevalec. - (IT) Gospod predsednik, gospe in gospodje, žal mi je, vendar spet gre le za vsebinsko zamenjavo; ker je citiran afganistanski zakon, je treba zamenjati ustrezno besedilo zakona:
"ker afganistanska ustava navaja, da 'država preprečuje vse vrste pridelave in tihotapljenja drog', in ker afganistanski zakon o boju proti drogam iz leta 2005 predvideva morebitno podeljevanje licenc za proizvodnjo in distribucijo nadzorovanih snovi v Afganistanu;"
(Ustni predlog spremembe je bil sprejet.)
